Cura Cabai
Cura Cabai ta un luga den region di Savaneta, den e parti zuidoost di Aruba y 16 km for di su capital Oranjestad. E ta situa cant'i caminda principal entre Oranjestad y San Nicolas, e siudad mas grandi den cercania. A base di su nomber por asumi cu aki tabata cria cabai den tempo cu Aruba tabata un rancho bou mando di e colonistanan Spaño y West Indische Compagnie.

Cura Cabai tin 2.091 habitante (2010). Den e parti pazuid di e bario ta estableci desde 1964 un pomp di gasolin y desde 1968 e scol basico special, Scol Caquetio.

Mira tambe 
 Lista di luga na Aruba

Link externo 
 Mapa di Cura Cabai

Luga na Aruba